**Taotlusvorm riigieelarvelise toetuse taotlemiseks**

|  |  |
| --- | --- |
| Taotleja nimi ja registrikood | **MTÜ Arvamusfestival, reg.kood 80400434** |
| Taotleja juriidiline aadress | **Keskväljak 15, Paide linn, Järvamaa 72711** |
| Toetuse saaja arvelduskonto number, viitenumber, pank | **EE137700771002377691 LHV** |
| Taotletav summa  | *70000€* |
| Toetuse nimetus  | *Arvamusfestival 2024* |
| Taotleja veebileht (kui on) | [*www.arvamufestival.ee*](http://www.arvamufestival.ee) |
| Allkirjastaja nimi ja ametikoht (telefon ja e-posti aadress) | **Kaspar Tammist, Arvamusfestivali eestvedaja****kaspar@arvamusfestival.ee****, 58010018** |
| Projektijuhi nimi ja kontaktandmed (telefon ja e-posti aadress)  | **Kaspar Tammist****kaspar@arvamusfestival.ee****58010018** |
| Projekti algus ja lõpp | **15.02.2024-31.12.2024** |

|  |
| --- |
| **1. Lühiülevaade taotleja senisest tegevusest**  |
| MTÜ Arvamusfestival korraldab oma eesmärkide täitmiseks lisaks kõigele kahe päevast arutelukultuuri festivali Paides – Arvamusfestival. See toimub igal aastal augustikuu teisel nädalavahetusel, 2024 aastal 9.-10. augustil Paide vallimäel ja seda ümbritsevatel tänavatel. 2024 aastal toimub järjekorras kaheteistkümnes Arvamusfestival. Kõik festivalid on toimunud, sh. covid-19 piirangute keskel, hoolikalt piiranguid järgides ning Terviseametiga tihedas koostöös.Arvamusfestivali tuumaks on aruteludeprogramm, mis saab suures osas kokku avaliku ideekorje tulemusena, kus võivad osaleda kõik Eestis tegutsevad organisatsioonid ja ühendused, kes järgivad kehtestatud reegleid. Covid-19 järgselt saime aru, et külastajad hindavad pigem kvaliteetsemat sisu üle suure hulga arutelude, mis tõttu on alates 2022 aastast Arvamusfestivalil olnud ~19-21 aruteluala, millega jätkame ka 2024 aastal. Koolitame ning juhendame aruteludekorraldajaid nii palju, kui jaksame vabatahtlike meeskonnaga teha ning seeläbi mõjutame hea arutelukultuuri levikut Eestis. See tähendab, et igal aastal toimub Arvamusfestivalil kokku ligi 170 arutelu.Covid-19 kriisi eelsel ajal külastas Arvamusfestivali 8000-11000 inimest. 2023 aastal oli külastajaid 10000 ning 2024 aastal loodame Paidesse kutsuda vähemalt 12000 inimest.Arvamusfestival saab toimuda ainult tänu vabatahtlike suurele panusele. Viimased aastad oleme oma tegevustesse kaasanud kokku hinnanguliselt 250 vabatahtlikku aastas, kellest enam kui pooled on gümnaasiumi või põhikooli viimaste klasside õpilased. Peame oluliseks vabatahtlikkuse edendamist nendes noortes ning soovime anda neile hea kogemuse eluks kaasa. Vähem oluline pole uute sõprade ja kontaktide loomine teiste vabatahtlikega. |
| **2. Projekti eesmärk** Mida soovitakse projekti elluviimisega saavutada? Eesmärk esitatakse taotletava tulemusena, mitte tegevusena. |
| Arvamusfestivali eesmärk on kasvatada paremaid kodanikke Eestile. |
| **3. Projekti vajalikkuse** **põhjendus** Kirjeldage lühidalt probleemi, mis näitab projekti elluviimise vajalikkust. Mida on vaja muuta ja miks? |
| Arvamusfestival loob unikaalse keskkonna, mida hindavad nii külastajad kui arutelude korraldajad, kus on võimalik pinge vabalt avatud õhkkonnas tuua teemad inimeste ette, küsida nende arvamust ning rääkida neist. Sellist keskkonda ega võimalust ei paku Eestis mitte ükski teine institutsioon ega keskkond. Arutelude korraldamiseks on erinevad eesmärgid – tahetakse jagada infot, katsetada mõnd uut teenust või koguda selle loomiseks sisendit, avada probleeme ja otsida lahendusi. Toimunud arutelud elavad tihti edasi sõpruskondades, kogukondades ja ka meedias. Olgugi, et eesmärgiks ei ole konkreetsete lahenduste, petitsioonide või tegevusteni jõudmine, siis arutelude korraldajad vahel selleni ka jõuavad.Vähem oluline ei ole sadade arutelude korraldajate koolitamine ning uute teadmiste andmine, mida nad saavad oma igapäeva töösse ja ellu edasi kanda. Uued aruteluformaadid ning oskused on vajalikud, et head arutelukultuuri edendada ka väljaspool Arvamusfestivali. Kõik loodud materjalid on avalikud ning kasutamiseks kõigile lubatud. |
| **4. Projekti tegevused (loeteluna) ja väljundid** Tegevus- ja ajakava. Investeeringutoetuse puhul näidake ära, kas objekt, millesse investeeritakse, on toetuse saaja omandis või halduses; soetuse puhul selgitage, kuidas on tagatud soetuse edasine kasutus. |
| 04.-17.03 Arvamusfestivali avalik ideekorje, mille raames kogutakse aruteludeprogrammi ideid ning arutelude korraldajaid. Programmi pääsenutega alustatakse teekonda, mille raames on võimalik osa võtta koolitustest, saada tehnilist ning sisulist tuge meie meeskonnalt.30.03 Arvamusfestivali aruteludeprogrammi hindamispäev. Selle päeva raames paneme vastavalt hinnetele paika Arvamusfestivali aruteludeprogrammi. Sisulisel päeval osalevad lisaks Arvamusfestivali tuumikuliikmetele programmitiimi vabatahtlikud. Tulemuseks on aruteludeprogramm ~170 aruteluga.18.04 toimub Paides aruteludekorraldajate START päev, mille raames saavad aruteludeprogrammi pääsenud ideede esitajad inspireeritud, koolitatud ning suuna kätte, kuidas järgmise kahe kuu jooksul oma ideest vormida Arvamusfestivali külastajate ootustele vastava sisukusega arutelu.22.04-12.05 vahemikus käivad Paides kõik teemaalade korraldajad, et oma aruteluala füüsilise asukohaga kurssi viia. See loob paremad eeldused selleks, et tellitud tehnika ning inventaar alale sobib ning selle paigutamisel ei tekki ettenägematuid takistusi. Kohtumisel on võimalik ala ja atmosfääri valdkonnajuhile Kaarelile esitada ka kõik küsimused ning saada vastuseid.02.07 avalikustame Arvamusfestivali aruteludeprogrammi. Selleks hetkeks on korraldajad oma info edastanud meeskonnale ning see on kantud sisse veebikavva. Programmi avalikustamine loob võimaluse alustada meedias enda teemade tutvustamist ning nende avamist juba enne Arvamusfestivali. Külastajad saavad asuda koostama oma kava ning tutvuma lähemalt arutelude sisu ning eesmärkidega.03.08 – 08.08 toimub festivaliala ülesehitus Paides, kus sulgeme tänavad ning Vallimäe muule liiklusele, et 9.-10.08 saaksime võõrustada tuhandeid inimesi.Lisaks Paides toimuvale Arvamusfestivalile korraldame Tartus, Viljandis ning Äksis [eel]arvamusfestivale, mis toimivad eelsündmustena Paide Arvamusfestivalile. Eelfestivalide eesmärgiks on lokaalsemate teemate arutamine. [eel]arvamusfestivalide juures on meeskonnal peamiselt nõustav roll, välja arvatud Tartus, kus oleme peamised korraldajad nii sisu kui tehnilise poole pealt.Eelpool nimetatule lisaks korraldab Arvamusfestival tuumikmeeskonnaga ühiselt Paide Gümnaasiumis (riigigümnaasium) mitmeid programme noortele. Läbi terve õppeaasta toimub arutelukultuuri valikkursus, mida valis 24 noort, ning selle koordineerimise ning osaliselt õpetamisega. Mai kuus viime läbi noortele juhtimse ABC valikainet, mis toimub terve nädala ning selle raames koolitame välja tiimijuhte Arvamusfestivalile. |
| **5. Projekti elluviimisest (tulemustest) saadav kasu sihtrühmale/kogukonnale** |
| Arvamusfestivali osaleja (e. tavamõistes külastaja) kasu saabub aruteludes osalemise kaudu peamiselt. Orienteeruvalt 20% külastajatest koostab Arvamusfestivali jaoks enda kava, mis tähendab, et nad tulevad kohale sihipäraselt konkreetseid arutelusid kuulama, neis osalema. Saab eeldada, et nemad on ka kõige paremini ettevalmistunud ning vähem spontaansed enda sõnavõttudes. Külastajate teiselt kõige olulisem põhjus, miks nad Arvamusfestivalile tulevad on inimestega kohtumine. Paide on paigaks, kus enamasti inimesed aasta jooksul rohkem ei käi, kuid siiski on see üks nädalavahetus aeg, kus on võimalik kohtuda inimestega, kellega muidu aasta jooksul ei kohtuta. Seega kohtumispaiga nime oleme vääriselt ära teeninud.Arvamusfestivali arutelude korraldaja kasu saabub läbi enda arutelu korraldamise. Korraldus etapis on saadav kasu osaletut koolitustel ning infopäevadel, suhtluses teiste arutelude korraldajatega ning Arvamusfestivali meeskonnaga. Suurem kontaktvõrgustik on Eestis oluline. Läbi korraldatava arutelu saabub kasu vastavalt sellele, kas arutelu täitis enda eesmärkki või mitte. Eesmärgi tätimise eelduseks on hea ning põhjalik ettevalmistus.Laiem üldsus saab Arvamusfestivalist kasu läbi arutelude järelkuulamise ning meedias loetu või kuuldu kaudu. Inimeste silmaring laieneb, saadakse uusi teadmisi ja samuti kontakte. |
| **6.** **Eelarve kulukohtade lõikes koos hinna kujunemise alusega** Eeldatavate tulude ja kulude kalkulatsioon. Vajadusel lisage ridu. |
| **Projekti kulud tegevuste kaupa** | **Maksumus** (kulud toetusest vastavalt kalkulatsioonile) | **Märkused** |
| Kommunikatsiooni ja turundustegevused (sh. reklaami ost, trükkimised, visuaalide tellimused jms) | 16 000 | Sisaldab Arvamusfestivali teavitusega seotud tegevusi, mis jaotatud kolmeks suuremaks kampaaniaks (veebruar-märts ideekorje, juulis programm avalik ning augustis tule Arvamusfestivalile).  |
| Arvamusfestivali vabatahtlike meeskonna hoidmine | 15 000 | Arvamusfestival saab toimuda ainult tänu suurele hulgale vabatahtlikele (ca. 275 inimest). Mainitud summa kulub festivali aegsele majutusele ja toitlustusele (9000 €), vabatahtlike T-särkidele ning mütsidele (3000 €) ning sündmustele, mis toimuvad enne Arvamusfestivali (3000 €). |
| Arvamusfestivali programmijuhi töötasu | 19 000 | Arvamusfestivali programmijuht on eluliselt oluline persoon selleks, et saaksime oma eesmärke Eestis paremini täita. Tema ülesanne on programmitiimi haldamine, ideekorje läbiviimine ning arutelude korraldajate nõustamine koos oma vabatahtlike meeskonnaga. Kulu on programmijuhi osakoormuse töötasu (10 kuud). |
| Arvamusfestivali festivaliala loomine | 20 000 | Panustame suure hulga raha Paide linna keskkonna parendamisse, et see oleks sobilik vähemalt 15 tuhande inimese vastu võtmiseks. Sh elektri tagamine (3300€), lasteala loomine (2500€), prügi, wc-d, koristamine ning muu heakord (10 000€), üld ala kulud (valgus, ehitus, piirded jms) (4200€). |
| **KULUD KOKKU** | 70 000 |  |
| **Kui rahastate planeeritavat projekti / investeeringut käesoleva taotluse alusel ainult osaliselt, kirjeldage lühidalt kogu projekti***, sh**kui suur on kogueelarve, kes on kaasrahastaja*  |
| Arvamusfestivali kogu eelarve 2024 aastal on hinnanguliselt 356 tuhat eurot. Eelarve saab kokku avalike ja eratoetajate abiga. Neist märkimisväärseim on kohaliku omavalitsuse toetust, Paide linn panustab Arvamusfestivali eelarvesse 50 tuhande euroga. Rohkem suuremaid toetajaid Arvamusfestivalil pole ning eelarve saab kokku suure hulga pisemate toetajate abiga, kellest eraettevõtteid on suurusjärgus 100 tuhat eurot ning avaliku sektori toetusi ja projekte 136 tuhande euro ulatuses. Lisaks teenib Arvamusfestival oma tulu ning kogub annetusi, mis eelarve kogutulu vaadates on küll väike osa, kuid meie jaoks siiski oluline. Omatulu planeerime teenida orienteeruvalt 15 tuhat eurot ning annetusi koguda 6 tuhat eurot. |

* KINNITAN, ET MAKSUVÕLGA RIIKLIKE MAKSUDE OSAS EI OLE.
* KINNITAN, ET EI OLE ALUSTATUD PANKROTI- EGA LIKVIDEERIMISMENETLUST.
* KINNITAN, ET VAREM SÕLMITUD RIIGIEELARVELISE TOETUSE LEPINGUD ON NÕUETEKOHASELT TÄIDETUD.
* KINNITAN, ET MAJANDUSAASTA ARUANNE ON ESITATUD.
* kinnitan, et taotleja juhtorgani liige ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist karistusregistri seaduse kohaselt kustutatud.

Taotluse koostaja: Kaspar Tammist

(allkirjastatud digitaalselt)